แอนดรอยด์ (ระบบปฏิบัติการ)

สำหรับความหมายอื่น ดูที่ แอนดรอยด์ (แก้ความกำกวม)
Operating system
| --- | --- |
ตราสัญลักษณ์ ปี 2023
ผู้พัฒนา: หลายแห่ง (ส่วนใหญ่กูเกิลและโอเพนแฮนด์เซตอัลไลแอนซ์)
เขียนด้วย: Java (UI), C (แกน), C++ และอื่น ๆ
ตระกูล: ยูนิกซ์ (ลินุกซ์ เคอร์เนลแบบปรับแต่ง)
สถานะ: Current
รูปแบบ รหัสต้นฉบับ: โอเพนซอร์ซ (บริการส่วนใหญ่รวมซอฟต์แวร์จำกัดสิทธิ์ เช่นกูเกิล เพลย์)
วันที่เปิดตัว: 23 กันยายน 2008; 16 ปีก่อน (2008-09-23)
รุ่นเสถียร: แอนดรอยด์ 15 / 15 ตุลาคม 2024; 4 เดือนก่อน (2024-10-15)
Latest preview: แอนดรอยด์ 16: เบต้า 2 / 18 ธันวาคม 2024; 2 เดือนก่อน (2024-12-18)
ที่เก็บข้อมูล:  android.googlesource.com  
เป้าหมายการตลาด: สมาร์ตโฟน, แท็บเล็ตคอมพิวเตอร์, สมาร์ตทีวี (แอนดรอยด์ทีวี), แอนดรอยด์ออโต และสมาร์ตวอช (แวร์โอเอส)
ภาษาสื่อสาร: มากกว่า 100 ภาษา ภาษา
วิธีการอัปเดต: Over-the-air
ตัวจัดการแพกเกจ: ฐานของAPK
แพลตฟอร์ม: 64- และ32-bit (แอปที่ใช้เฉพสะ 32-บิตถูกยกเลิกใน ค.ศ. 2021) ARM, x86 และ x86-64, สนับสนุนอย่างไม่เป็นทางการจากRISC-V
ชนิดเคอร์เนล: ลินุกซ์ เคอร์เนล
ยูเซอร์แลนด์: Bionic libc, mksh shell, Toybox ในส่วนโปรแกรมอรรถประโยชน์หลัก (ตั้งแต่แอนดรอยด์ 6.0)
ส่วนติดต่อผู้ใช้ปริยาย: กราฟิก (มัลติทัช)
สัญญาอนุญาต: สัญญาอนุญาตอะแพชี 2.0 สำหรับซอฟต์แวร์ userspace GNU GPL v2 สำหรับการปรับแต่งของลินุกซ์ เคอร์เนล
เว็บไซต์ทางการ: www.android.com 
สถานะรับรอง
Supported
บทความในชุด
ประวัติรุ่นแอนดรอยด์
แอนดรอยด์ (อังกฤษ: Android) เป็นระบบปฏิบัติการที่มีพื้นฐานอยู่บนลินุกซ์  ในอดีตถูกออกแบบมาสำหรับอุปกรณ์ที่ใช้จอสัมผัส เช่นสมาร์ตโฟน และแท็บเล็ตคอมพิวเตอร์ ปัจจุบันได้แพร่ไปยังอุปกรณ์หลายชนิดเพราะเป็นมาตรฐานเปิด เช่น  Nikon S800C กล้องดิจิทัลระบบแอนดรอยด์ หม้อหุงข้าว Panasonic ระบบแอนดรอยด์ และ Smart TV ระบบแอนดรอยด์ รวมถึงกล่องเสียบต่อ TV ทำให้สามารถใช้ระบบแอนดรอยด์ได้ด้วย Android Wear นาฬิกาข้อมือระบบแอนดรอด์  เป็นต้น ถูกคิดค้นและพัฒนาโดยบริษัท แอนดรอยด์ (Android, Inc.) ซึ่งต่อมา กูเกิล ได้ทำการซื้อต่อบริษัทในปี พ.ศ. 2548 แอนดรอยด์ถูกเปิดตัวเมื่อ ปี พ.ศ. 2550 พร้อมกับการก่อตั้งโอเพนแฮนด์เซตอัลไลแอนซ์ ซึ่งเป็นกลุ่มของบริษัทผลิตฮาร์ดแวร์, ซอฟต์แวร์ และการสื่อสารคมนาคม ที่ร่วมมือกันสร้างมาตรฐานเปิด สำหรับอุปกรณ์พกพา โดยสมาร์ตโฟนที่ใช้ระบบปฏิบัติการแอนดรอยด์เครื่องแรกของโลกคือ เอชทีซี ดรีม วางจำหน่ายเมื่อปี พ.ศ. 2551
แอนดรอยด์เป็นระบบปฏิบัติการโอเพนซอร์ซ และกูเกิลได้เผยแพร่ภายใต้ลิขสิทธิ์อาปาเช ซึ่งโอเพนซอร์ซจะอนุญาตให้ผู้ผลิตปรับแต่งและวางจำหน่ายได้ (ภายใต้เงื่อนไขที่กูเกิลกำหนด) รวมไปถึงนักพัฒนาและผู้ให้บริการเครือข่ายด้วย อีกทั้งแอนดรอยด์ยังเป็นระบบปฏิบัติการที่รวมนักพัฒนาที่เขียนโปรแกรมประยุกต์ มากมาย ภายใต้ภาษาจาวา ในเดือนตุลาคม พ.ศ. 2555 มีโปรแกรมมากกว่า 700,000 โปรแกรมสำหรับแอนดรอยด์ และยอดดาวน์โหลดจากกูเกิล เพลย์ มากถึง 2.5 หมื่นล้านครั้ง จากการสำรวจในช่วงเดือน เมษายน ถึง พฤษภาคม ในปี พ.ศ. 2556 พบว่าแอนดรอยด์เป็นระบบปฏิบัติการที่นักพัฒนาเลือกที่จะพัฒนาโปรแกรมมากที่สุด ถึง 71%
ปัจจัยเหล่านี้ทำให้แอนดรอยด์เป็นระบบปฏิบัติการที่ใช้กันอย่างแพร่หลายในปัจจุบัน นำหน้าซิมเบียน ในไตรมาสที่ 4 ของปี พ.ศ. 2553 และยังเป็นทางเลือกของผู้ผลิตที่จะใช้ซอฟต์แวร์ ที่มีราคาต่ำ, ตอบสนองความต้องการของผู้ใช้ได้ดี สำหรับอุปกรณ์ในสมัยใหม่ แม้ว่าแอนดรอยด์จะดูเหมือนได้รับการพัฒนาเพื่อใช้กับสมาร์ตโฟนและแท็บเล็ต แต่มันยังสามารถใช้ได้กับโทรทัศน์, เครื่องเล่นวิดีโอเกม, กล้องดิจิทัล และอุปกรณ์อิเล็กทรอนิกส์อื่นๆ แอนดรอยด์เป็นระบบเปิด ทำให้นักพัฒนาสามารถพัฒนาคุณสมบัติใหม่ๆ ได้ตลอดเวลา
ส่วนแบ่งทางการตลาดของสมาร์ตโฟนแอนดรอยด์ นำโดยซัมซุง มากถึง 64% ในเดือนมีนาคม พ.ศ. 2556 เดือนกรกฎาคม พ.ศ. 2556 มีอุปกรณ์ที่ใช้ระบบปฏิบัติการแอนดรอยด์มากถึง 11,868 รุ่น จาก 8 เวอร์ชันของระบบปฏิบัติการแอนดรอยด์ ความสำเร็จของระบบปฏิบัติการทำให้เกิดคดีด้านการละเมิดสิทธิบัตรที่เรียกกันว่า "สงครามสมาร์ตโฟน" (smartphone wars) ระหว่างบริษัทผู้ผลิต ในเดือนพฤษภาคม พ.ศ. 2556 โปรแกรม 4.8 หมื่นล้านโปรแกรมได้รับการติดตั้งบนอุปกรณ์จากกูเกิล เพลย์ และในวันที่ 3 กันยายน พ.ศ. 2556 มีอุปกรณ์ที่ใช้ระบบปฏิบัติการแอนดรอยด์ 1 พันล้านเครื่อง ได้ถูกเปิดใช้งาน